ŠALČININKŲ RAJONO SAVIVALDYBĖS ADMINISTRACIJOS

DIREKTORIUS

ĮSAKYMAS

DĖL LAIKINO FIZINIŲ ASMENŲ LANKYMOSI ŠALČININKŲ RAJONO SAVIVALDYBĖS TERITORIJOS MIŠKUOSE APRIBOJIMO

2018 m. gegužės 31 d. Nr. DĮV-882

Šalčininkai

Atsižvelgdamas į užsitęsusią sausrą ir prognozuojamus karščius bei vadovaudamasis Lietuvos Respublikos miškų įstatymo 8 straipsnio 2 dalimi, Lankymosi miške taisyklių, patvirtintų Lietuvos Respublikos aplinkos ministro 2013 m. lapkričio 15 d. įsakymu Nr. D1-849 „Dėl lankymosi miške taisyklių patvirtinimo“ 8 ir 9 punktų nuostatomis, tenkindamas Valstybinės įmonės valstybinių miškų urėdijos Šalčininkų regioninio padalinio 2018-05-30 prašymą Nr. V6(85.7)-3-353,

1.	A p r i b o j u nuo 2018 m. birželio 1 d. laikinai fizinių asmenų lankymąsi miškuose.

2.	Į p a r e i g o j u:

2.1.	Šalčininkų rajono savivaldybės administracijos seniūnijų (Akmenynės, Baltosios Vokės, Butrimonių, Dieveniškių, Gerviškių, Jašiūnų, Poškonių, Šalčininkų, Turgelių) seniūnus informuoti seniūnijų gyventojus su laikinu lankymosi miškuose apribojimu.

2.2.	Šalčininkų rajono savivaldybės administracijos Komunalinio ūkio skyriaus vyresnįjį specialistą Ivaną Sviglinskį įsakymą paskelbti Šalčininkų rajono savivaldybės interneto tinklalapyje.

3.	P a v e d u Miško želdinimo ir miško apsaugos inžinieriui, l. e. padalinio viršininko pareigas, Dariui Žutautui, kontroliuoti šio įsakymo vykdymą.

Savivaldybės administracijos direktorius	Josif Rybak